НАРОДНО ЧИТАЛИЩЕ’’СВЕТЛИНА’’1900

ОТЧЕТ ЗА ДЕЙНОСТТА НА НАРОДНО ЧИТАЛИЩЕ ‘’СЕТЛИНА’’1900-с.Литаково,община Ботевград за 2019г

Докладът за дейността на Народно читалище „Светлина 1900” с.Литаково отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища, културния календар. през 2019година. Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината. Отчетният период обхваща периода януари-декември 2019 година. Един отрязък от дванадесет месеца, в които администрация и настоятелство работихме заедно за това да утвърдим вече изградените дейности , да преосмислим приоритетите , стоящи пред читалището и неговите форми за реализация и обогатяване на годишната програма и културния календар на читалището и библиотеката. Читалище „Светлина 1900.”, продължава своята народополезна дейност за утвърждаването му като естествен център за културно-просветна и творческо-развлекателна дейност. Дейността на читалището, в съответствие с чл.4 и чл.5 на читалищен устав е съпричастна с целия обществен и културен живот, който кипи в с.Литаково и Община Ботевград.Под читалищната стряха се проведоха много значими културно-масови мероприятия и прояви, организирани от читалищното ръководство. Читалище „Светлина 1900”” винаги е работило съвместно с Кметството.Традиция е заедно да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно- историческото наследство на родния край, занимават се с творчество и ползват различни видове услуги.. И през 2019 година нашите

**ОСНОВНИ ЦЕЛИ БЯХА:**

**-Отстояване на позицията на водещо културно средище;**

**- Обогатяване на културния живот;**

**-Развитие на библиотечната дейност;**

**-Превръщане на читалището в информационен център;**

**- Съхраняване на народните обичаи и традиции;**

**-Развитие и подпомагане на любителското художествено творчество;**

**-Работа по проекти;**

Основна за читалището и с днешна дата си остава библиотечно- информационната дейност. Читалищната библиотека, винаги е била един от приоритетите на читалищното ръководство..Към 31 декември 2019 година библиотечния фонд наброяваше 16 926 тома книги. Всяка година читалището заделя пари, според финансовите възможности, за обогатяване на книжния фонд.През 2019 година за, читалищната библиотека са дарени 267 книги. Библиотеката, като част от читалищната структура, организира и реализира много и разнообразни културно – масови мероприятия. Във фоайето на читалището се провеждат изложби по различни поводи правят се информационни табла по повод годишнини на известни личности, бележити дати както и по повод различни празници . За 2019 година посешенията в библиотеката ни са 1 446 , заетите библиотечни единици са 2 075.

Като по-значими през годината могат да бъдат посочени: „**Часът на приказката” с участието на 3 и 4 клас от ОУ „В. Левски" , Седмица на детската книга: , Дни на отворените врати , Един учебен час в библиотеката , Библиотечни изложби по повод годишнини на : Любен Каравелов, Пеньо Пенев, Николай Райнов и Атанас Далчев.Информационни табла посветени на Васил Левски, Христо Ботев и Стамен Панчев.**

Читалището ни е живата връзка на населението и подрастващите с нематериалното културно наследство.През своето 120 годишно съществуване то се утвърди като активен участник в съхранението и популяризирането на българското.В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения. Чрез самодейните и художествено – творчески групи и състави читалището спомага не само за запазването на това наследство, но и стимулира интегрирането ни в европейския културен обмен. Важно е да отбележим, че самодейните състави на читалището във всички свои участия достойно защитават името на Народно читалище „Светлина 1900”.За нас се говори с уважение, на база успехите, които сме постигнали.

Към читалището работят следните самодейни колективи:

**танцов състав**

**Група за автентичен фолклор**

**група за художествено слово**

**театрален състав**

**духова музика**

Гордост за нас, вече години е танцовия състав , който се разделя в три възрастови групи. - През 2019 година участниците от трите състава взеха участие в няколко международни фолклорни фестивала: „**Врачанска пролет”гр.Враца , Ятропнете да тропнем” гр.Сливница 2-ро място и диплом, „Златни нишки” с.Трудовец 2-ро и 3-то място, „Пъстра огърлица”гр.Вършец , „Фестивал на бъчвата”с.Врачеш** ,а участията им в местни,и общински празници вече са се превърнали в традиция.За отличните резултати на състава разчитаме на професионалните умения на ръководителя Нина Петкова .Танцовия състав е нашата визитка за представителност. Участниците в него наброяват 35 деца и възрастни,а костюмите, с които читалището разполага са 6 бр. мъжки и 6 бр. дамски, налага се жените от танцовия състав да обличат носиите на жните от групата за автентичен фолклор който са 16 на брой. Всички тези костюми са закупени по проект за допълваща субсидия към Министирство на културата през 2008г.Децата от ДТС „Литаковче” пък играят с костюми, които самите те са си закупили.

Не изостават с подготовката си и останалите ни самодейни колективи:

- Певческата фолклорна група за автентичен фолклор се състои от 11 участнички. Благодарни сме за това, че жените от групата идват с желание и заедно работим, за това да пазим песенното богатство на селото си.

- През 2019 година може да заявим своето задоволство от факта, че към Групата за художествено слово с гоям интерес и ентусиазъм се включват 10 деца на възраст от 8 г. до 17г. Този факт може само да ни радва, това доказва, че всички усилия които се правят в насока на това да се съхрани българщината и да се запали искрицата в сърцата на тези малки и не толкова малки деца да обичат българското, си струват. Удоволствие за нас е да ги гледаме с какво желание учат стихотворения, четат подготвените рецитали и с какъв ентусиязъм идват на репетициите.

- Макар и в намален състав своята дейност продължава театралната група.Имаме желание дейността на групата да се разшири, желаещите да се включат не са малко,но зада постигнем желанието си театралният състав да подготви и представи някоя пиеса е необходимо време , и точно в тази насока сме съсредоточили усилията си.

- „Литаковската духова музика” също е много добре работещ и жънещ големи успехи състав основен принос за това има ръководителят Дейвид Христов. Състава има много участия на национални и международни фестивали от които имат и завоювани множество награди.

През годината взеха участие във **:„Великденски събор” гр.Ботевград, „Боженишки Урвич”с.Боженица , „Фестивал на бъчвата” с. Врачеш, Народно читалще „ Н.Вапцаров” с. Игнатица грамота,Фестивал на духовата музика гр.Берковица 3-то място,Национален преглед на ученическите оркестри гр.Вършец 2-ро място ,Участие във военна академияГ.С.Раковски,Откриване на Световното първенство по борба зала Арена Армеец, Международен фестивал „Фолклорен извор” с.Царевец обл.Свищов 2-ро място и медал, Фестивал в гр.Брегово грамота.**

През 2019г. с финансовата помощ от страна на Община Ботевград бяха закупени нови духови инструменти на стойност 6 876 лв.

Освен основният състав Дейвид Христов обучава и втори състав състоящ се от деца на възраст до 13 години подрастващите музиканти са много стриктни и съвестни и се надяваме да са достойни представители на „Литаковската духова музика”

Нашата млада надежда в народното пеене Иванина Иванова също завоюва няколко отличия от престижни фестивали.

Богат е културния календар на читалището ни. **Тръгваме от Първи март, направихме тържество по повод освобождението на България от османско владичество, Празника на жената, редица мероприятия под наслов „ОТ ЛАЗАРОВ ДЕН ДО ВЕЛИКДЕН” , концерт по повод Великденските празници, отбелязване деня на славянската писменост и култура ,деня на нардните будители,общоселско тържество за запалване на новогодишните светлини, тържество по повод освобождението на Литаково от турско робство, концерт по повод Коледа и Нова година.**

В работата на Настоятелството приоритет имаше развитието на творчеството сред подрастващото поколение, разумното използване на финансовите средства и организиране на дейности по изпълнение на заложените в културния календар изяви и събития.Членовете на Настоятелството,дългогодишни деятели доказали своята всеотдайност, работиха с постоянство и отговорност през отчетния период. За нас е важно малкото финансов ресурс да бъде разпределен така, че да стига и обезпечава основните и допълнителни дейности в читалище.И през 2019 г. в сградата на Народно читалище „Светлина 1900” се извършиха ремонти финансирани от Община Ботевград, а именно отоплителна инсталация на природен газ в малкия салон на читалището и в библиотеката.Имайки в предвид ,че пред сградата на читалището са поставени охранителни камери към Обществен ред Ботевград можем да кажем,че сградата е под постоянно видео наблюдение.Читалището върви по пътя на утвърждаването си като един мощен информационно-културен институт, за който възрастта няма значение. За нас е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Динамиката на живота в читалище е зададена от нашите потребители, всичко което вършим е с тях и за тях. Това са основните видове дейности, заложени в уставът и програмите, по които читалище развива и планира своята дейност. Това не ни пречи да бъдем една отворена система, която потребителя да допълни с нови идеи облечени в наши дейности.

Председател:……......

/С. Борисов /